પ્રિય શ્રી ભવસુખભાઈ, જોકે હું ઇતિહાસકાર નથી, કે નથી કોઈ વિદ્વાન. પણ જે બીજાઓ દ્વારા વંચાયું, તેમના દ્વારા વિચારાયું અને તે પછી તેમના દ્વારા જે સ્વિકારાયું અને લખાયું, તે મારાથી વંચાયું, તે તર્ક દ્વારા વિચારાયું. જો તુક્કાઓ લડાવીએ તો તીબેટીયનો સ્થળાંતર કરીને આફ્રિકા ગયા તેમ પણ સિદ્ધ કરી શકાય. લાંબા વર્ણનોને આધારે ટિળકે આર્યો ઉત્તર ધ્રુવમાંથી આવેલ એમ વિચાર્યું. ઋગ્વેદમાં અશ્વિની નક્ષત્રને પૂર્વ દિશામાં ઉગતું વર્ણવાયું છે. પૃથ્વીની ધરી વૉબ્લીંગ કરે છે તે કારણે અવકાશમાં ઉત્તર ધૃવ નો તારો બદલાયા કરે છે. જો તે ધરીની દિશામાં કોઈ તારો જ ન હોય તો ધૃવના તારાવગરની ઉત્તરદિશા હોય. ઉત્તરદિશા બદલાય એટલે આકાશના તારાઓના સ્થાન પણ પૂર્વ દિશાની સાપેક્ષે રહેલી દિશાઓમાં બદલાય. જો અશ્વિની નક્ષત્ર પૂર્વમાં ઉગે તો આ ઘટના ૫૦૦૦ વર્ષ પહેલાં અસ્તિત્વ ધરાવતી હોય.